— 47 — 



E. Warming : Den danske botaniske Literatur fra de ældste Tider til 1 880 

 (Bot. Tidsskr. Bd. 12, Pag. 162). 



Ørsted foretog i 1842 en naturhistorisk Rejse i Danmark. 1 For- 

 aaret 1845 forlod han København for, understøttet af det Thottske og 

 Elertske Rejsestipendium, at berejse nogle af de vestindiske Øer og Havene 

 omkring disse, nærmest med det Øjemed at undersøge de lavere Havdyr. 

 I Maj 1846 drog han til Fastlandet, Nicaragua og Costarica. I Juli 1848 

 vendte han tilbage til København. I 1860 besøgte han med Understøttelse 

 af den Reiersenske Fond Frankrig og i 1865 gjorde han en Indlands- 

 rejse, understøttet af Landhusholdningsselskabet for nærmere at under- 

 søge vore Kulturplanters Sygdomme , navnlig Rusten paa Rugen og dens 

 Forbindelse med Berberisrusten. Endelig rejste han i Indlandet med 

 Indenrigsministeriets Understøttelse for at undersøge de for Agerbruget 

 skadelige Snyltesvampe. Han døde allerede den 3dje September 1872 

 i en Alder af 56 Aar. 



De i Vestindien og Centralamerika indsamlede talrige Planter findes 

 i Botanisk Museum. 



Den af Reichenbach opstillede Orchidé-Slægt Oerstedella og Slægten 

 Oerstedtia Trevisan er benævnte efter denne overordentlig flittige og virk- 

 somme Forsker. 



I den ovenstaaende Redegørelse hidrører de med * mærkede Afsnit ude- 

 lukkende eller væsentlig fra vedkommende Samler selv. 



